Neknupis
Neknupis – upelis Lietuvoje, Klaipėdos rajone; Minijos kairysis intakas. Prasideda laukuose į šiaurės rytus nuo Priekulės. Teka į pietvakarius, visa vaga reguliuota. Įteka į Miniją 33,3 km nuo jos žiočių, ties Voveriškiais. Protaka jungiasi su Agluonos upe. Manoma, kad pirminė upėvardžio lytis buvusi *Niklupis (1935 m. užrašyta kaip Nėklupis). Šis žodis, matyt, kilęs iš asmenvardžio Niklas (nuo latv. Nikolajs).